ಜಗ್ಲಿಂಗ್ ಕಲೆ ಮೂಲಕ ರೆಕಾರ್ಡ್ ಬರೆಯೋಕೆ ಸಿದ್ಧಳಾದ ಹುಬ್ಬಳ್ಳಿ ಯುವತಿ ಸಾಮಾನ್ಯವಾಗಿ ನೀವು ದೊಡ್ಡ ಬಾರ್ಗಳಲ್ಲಿ ಬಾರ್ ಟೆಂಡರ್ಗಳನ್ನ ನೋಡಿರ್ತೀರಾ, ಅವರು ಬಾಟಲಿ ತಿರುಗಿಸೋದನ್ನ ನೋಡಿಯೇ ಅಚ್ಚರಿಪಟ್ಟಿರ್ತೀರಾ. ಇದೀಗ ಧಾರವಾಡ ಜಿಲ್ಲೆಯ ಕುಂದಗೋಳ ತಾಲೂಕಿನ ಬೆಟದೂರು ಗ್ರಾಮದ ಕವಿತಾ ಎಂಬ ಯುವತಿ ಇಂಥ ಕಲೆಯನ್ನು ಕರಗತ ಮಾಡಿಕೊಂಡಿದ್ದಾಳೆ ಆ ಮೂಲಕ ವರ್ಡ್ ರೆಕಾರ್ಡ್ ಬರೆಯೋಕೂ ಸಿದ್ಧಳಾಗ್ತಿದ್ದಾಳೆ. ಗಿರ ಗಿರ ಅಂತ ಬಾಟಲಿಗಳಲ್ಲಿ ತಿರುಗಿಸುತ್ತ ನೋಡುಗರನ್ನ ಅಚ್ಚರಿಗೆ ಒಳಪಡಿಸುವ ಈ ಕಲೆಗೆ ಜಗ್ಲಿಂಗ್ ಮತ್ತು ಫೆರಿಂಗ್ ಅಂತ ಹೆಸರು. ಈ ಜಗ್ಲಿಂಗ್ ಕಲೆ ನೋಡೋಕೆ ಎಷ್ಟು ರೋಮಾಂಚನವಾಗುತ್ತೋ ಇದನ್ನ ಕಲಿಯೋದು ಅಷ್ಟೇ ಕಷ್ಟ ಕೂಡ. ಆದ್ರೂ ಈ ಕಲೆಯನ್ನ ಕರಗತ ಮಾಡ್ಕೊಂಡಿರೋ ಕವಿತಾ, ಇದೀಗ ವರ್ಲ್ಡ್ ರೆಕಾರ್ಡ್ ಮಾಡೋಕೆ ಸಿದ್ಧತೆ ನಡೆಸಿದ್ದಾರೆ. ಲಾಕ್ಡೌನ್ ಅನ್ನು ಸದುಪಯೋಗಪಡಿಸಿಕೊಂಡ ಕವಿತಾ ಪುಣೆಯಲ್ಲಿ ಟ್ರೈನಿಂಗ್ ಪಡೆದು ಬಂದಿದ್ದಾರೆ. ಸ್ವಿಟ್ಜರ್ಲೆಂಡ್ನಲ್ಲಿ ನಡೆಯುವ ಸ್ಪರ್ಧೆಗೆ ಕವಿತಾ ಆಯ್ಕೆಯಾಗಿದ್ದು, ದಾಖಲೆ ನಿರ್ಮಿಸೋಕೆ ತುದಿಗಾಲಲ್ಲಿ ನಿಂತಿದ್ದಾರೆ. ಈ ಬಗ್ಗೆ ಕವಿತಾ, ಕಳೆದ ಮೂರು ವರ್ಷಗಳಿಂದ ನಾನು ಈ ಕಲೆ ಅಭ್ಯಾಸ ಮಾಡುತ್ತಿದ್ದೇನೆ. ನಮ್ಮ ಮನೆಯಲ್ಲಿ ಕೊಟ್ಟ ಸ್ವಾತಂತ್ರ್ಯವನ್ನು ಬಳಸಿಕೊಂಡು ನಾನು ಈ ಸಾಧನೆ ಮಾಡಿದ್ದೇನೆ. ಮೊದಲ ಬಾರಿಗೆ ನಮ್ಮ ದೇಶ ಮತ್ತು ರಾಜ್ಯದಿಂದ ಈ ಕಲೆಗೆ ಆಯ್ಕೆಯಾದ ಮೊದಲ ಯುವತಿ ಆಗಿರೋದು ಬಹಳ ಸಂತೋಷ ತಂದಿದೆ. ಲಾಕ್ಡೌನ್ ಸಮಯ ನನಗೆ ಬಹಳ ಉಪಯೋಗ ಆಯ್ತು.. ಇಲ್ಲೇ ಇದ್ದುಕೊಂಡು ದಿನಕ್ಕೆ 89 ಗಂಟೆ ಅಭ್ಯಾಸ ಮಾಡೋದಕ್ಕೆ ಅನುಕೂಲ ಆಯ್ತು. ಸದ್ಯ ವರ್ಲ್ಡ್ ರೆಕಾರ್ಡ್ ಸ್ಪರ್ಧೆಗೆ ಆಯ್ಕೆಯಾಗಿದ್ದು, ಅದರ ರಿಜಿಸ್ಟ್ರೇಷನ್ ಫೀಜ್ ತುಂಬಾ ದುಬಾರಿಯಾದ ಕಾರಣ ಯಾರದಾದರೂ ನೆರವನ್ನ ಬಯಸುತ್ತಿದ್ದೇನೆ. ಅಷ್ಟು ಹಣವನ್ನ ನನ್ನ ಕುಟುಂಬ ದಿಂದ ಭರಿಸಲು ಸಾಧ್ಯವಾಗುತ್ತಿಲ್ಲ. ಸ್ಪರ್ಧೆಗಾಗಿ ಸ್ವಿಡ್ಜರ್ಲ್ಯಾಂಡ್ಗೂ ಹೋಗಬೇಕಿದ್ದು ಎಲ್ಲಾದಕ್ಕೂ ಹಣದ ಅವಶ್ಯಕತೆ ಸಾಕಷ್ಟಿದೆ ಆದ್ದರಿಂದ ಯಾರಾದರೂ ದಾನಿಗಳ ಸಹಾಯ ಹಸ್ತವನ್ನು ಬಯಸ್ತಿದ್ದೇನೆ ಎಂದಿದ್ದಾರೆ. ಒಟ್ಟಾರೆ ಮಹಿಳೆ ಅಂದ್ರೆ ಮನೆಯ ಕೆಲಸಕ್ಕೆ ಮಾತ್ರ ಸೀಮಿತವಾಗಿರದ ಕವಿತಾ ಹೊಸ ಸಾಧನೆ ಮಾಡಲು ಹೊರಟ್ಟಿದ್ದಾರೆ. ಯಾರಾದ್ರೂ ದಾನಿಗಳು ನೆರವು ನೀಡಿದ್ರೆ, ವಿದೇಶಕ್ಕೆ ಹೋಗಿ ಅಲ್ಲಿಯೂ ಸಾಧನೆ ಮಾಡಿ ದೇಶಕ್ಕೆ ಕೀರ್ತಿ ತರಲಿ ಅನ್ನೋದೇ ನಮ್ಮ ಆಶಯ. ವಿಶೇಷ ವರದಿ ಶ್ರೀಧರ್ ಮುಂಡರಗಿ, ನ್ಯೂಸ್ ಫಸ್ಟ್ ಹುಬ್ಬಳ್ಳಿ